text: Landmænd blander for meget zink i svinefoder
  15 december 2015 kl. 12.20
  Hver tiende stikprøve af svinefoder overskrider grænseværdien for brug af zink. Resultatet kan blive antibiotikaresistens, skriver Ingeniøren.
  Zink og kobber kan resultere i antibiotikaresistens. Alligevel peger nye tal fra Fødevarestyrelsen på, at hver tiende stikprøve af grisefoder i landbruget viser et for stort indhold af zink, skriver Ingeniøren.
  Det får konsekvenser for landmændene. Landmændene får som følge af de for høje zinkværdierne en indskærpelse samt en bøde, hvis det sker igen.
  - Nogle landmænd blander selv zink i foderet som næringsstof, og det ser ud til, at nogle har svært ved doseringen - men de nævnte eksempler med meget høje indhold af foderzink kan ikke bare være et uheld, siger kontorchef i Fødevarestyrelsen Henrik Dammand Nielsen til Ingeniøren.
  Samtidig bruges zink veterinært mod diarré hos fravænnede grise, så et generelt stigende zinkforbrug i smågriseproduktionen kan ligge i stramninger af brugen af antibiotika til behandling.
  